google/wiki40b huggingface dataset:
Βσέβολοντ του Πσκοβ

Βιογραφία

Ήταν γιος τού Μστισλάβ Α΄ του μεγάλου πρίγκιπα του Νόβγκοροντ και μεγάλου πρίγκιπα τού Κιέβου και της Χριστίνας των Στένκιλ, κόρης τού Ίνγκε Α΄ της Σουηδίας.
Γεννήθηκε στο Νόβγκοροντ, όταν ο πατέρας του ήταν εκεί πρίγκιπας και του δόθηκε το όνομα Γαβριήλ. Μάλλον σε ανάμνηση της γέννησής του ο Μστισλάβ Α΄ έκτισε τον ναό τού Ευαγγελισμού στην αγορά το 1103.
Το 1117 ο πατέρας του έγινε μέγας πρίγκιπας τού Κιέβου και ο Βσέβολοντ πρίγκιπας τού Νόβγκοροντ· το 1136 οι Νοβγκοροντιανοί τον εκτόπισαν. Το 1123 τους οδήγησε εναντίον των Εσθονών και οι εκστρατείες συνεχίστηκαν ως το 1130 και κατά τα επόμενα επτά έτη. Όπως και ο μεγάλος θείος τού πατέρα του Βλαντίμιρ του Νόβγκοροντ, ο Βσέβολοντ ήταν σε σύγκρουση με τους Φινλανδούς.
Το 1132 αποβίωσε ο πατέρας του και ο θείος του Γιαροπόλκ Β΄ του Κιέβου τον έκανε πρίγκιπα τού Περεσλάβλ. Ο Βσέβολοντ πήγε εκεί για τη στέψη, αλλά οι Νοβγκοροντιανοί, στους οποίους είχε ορκιστεί ότι θα αποβιώσει στην πόλη τους, δυσαρεστήθηκαν και όταν επέστρεψε δεν τον δέχθηκαν στο Νόβγκοροντ. Ωστόσο το 1133 οδήγησε έναν στρατό από Νοβγκοροντιανούς και κατέλαβε το Γιουρίεβ (νυν Ταρτού Εσθονίας).
Μιχαήλο Μάρκοβιτς

Βιογραφικό

Γεννήθηκε στο Βελιγράδι. Το 1940 έγινε μέλος της Κομμουνιστικής Νεολαίας της Γιουγκοσλαβίας. Στο Β΄ Παγκόσμιο Πόλεμο συμμετείχε στην Γιουγκοσλαβική Αντίσταση στο φασισμό ως μέλος των Παρτιζάνων. Το 1944 έγινε μέλος του Κομμουνιστικού Κόμματος της Γιουγκοσλαβίας.
Πήρε διδακτορικό στη Φιλοσοφία το 1955 από το Πανεπιστήμιο του Βελιγραδίου, ενώ αργότερα πήρε και διδακτορικό από το Πανεπιστήμιο του Λονδίνου. Δίδαξε στα Πανεπιστήμια του Βελιγραδίου, του Μίσιγκαν και της Φιλαδέλφειας.
Στη δεκαετία του '60 ο Μάρκοβιτς μαζί με τους Γκάιο Πέτροβιτς, Πρέντραγκ Βρανίτσκι, Λιούμπομιρ Τάντιτς και άλλους ίδρυσαν την Ανθρωπιστική Μαρξιστική φιλοσοφική Σχολή Πράξις καθώς και ένα ομώνυμο περιοδικό. Η Σχολή Πράξις εξέφραζε ιδέες του Δημοκρατικού Σοσιαλισμού, της συμμετοχικής δημοκρατίας και ενός μοντέλου αυτοδιαχείρισης ριζικά διαφορετικού από αυτό που ίσχυε τότε στη Γιουγκοσλαβία. Ήρθαν σε σφοδρή σύγκρουση με την πολιτική κληρονομιά του σταλινισμού αλλά και με το καθεστώς του Γιόσιπ Μπροζ Τίτο. Ο Μάρκοβιτς το 1975 απώλεσε τη θέση Καθηγητή που είχε στο Πανεπιστήμιο του Βελιγραδίου εξαιτίας των απόψεών του. Ωστόσο διατήρησε τη θέση του στη Σερβική Ακαδημία Επιστημών μέλος της οποίας παρέμεινε μέχρι το θάνατό του.
Το 1986, ως μέλος της Σερβικής Ακαδημίας Επιστημών, και ύστερα από πρωτοβουλία του ακαδημαϊκού λογοτέχνη και αντιφρονούντα Ντόμπριτσα Τσόσιτς, συνέγραψε μαζί με άλλους Σέρβους διανοούμενους το Μνημόνιο της Σερβικής Ακαδημίας πάνω στα κοινωνικά προβλήματα της Γιουγκοσλαβίας. Το κείμενο θεωρήθηκε έναυσμα μιας σύγχρονης σερβικής πατριωτικής πολιτικής αλλά και κατηγορήθηκε ως μια προκλητική επανεμφάνιση του σερβικού εθνικισμού.
Κατά τις αρχές της δεκαετίας του '90, ο Μάρκοβιτς έγινε μέλος του Σοσιαλιστικού Κόμματος της Σερβίας υπό τον Σλόμπονταν Μιλόσεβιτς. Αρχικά διετέλεσε αντιπρόεδρος του κόμματος και στενός συνεργάτης του Μιλόσεβιτς. Εντούτοις, σταδιακά άρχισε να διαφωνεί με τις πολιτικές του Μιλόσεβιτς, συγκροτώντας εσωκομματική αντιπολίτευση σε αυτόν. Εν τέλει διαγράφηκε από το κόμμα το 1995. Την ίδια χρονιά υποστήριξε πως υπήρξε μάρτυρας της Συμφωνίας μεταξύ Ρίτσαρντ Χόλμπρουκ και Ράντοβαν Κάρατζιτς.
Παρά τις διαφωνίες με τον Μιλόσεβιτς ο Μάρκοβιτς παρέμεινε υπέρμαχος της σερβικής πατριωτικής πολιτικής, σφοδρός πολέμιος των δυτικών δυνάμεων και του ΝΑΤΟ ενώ, επιπλέον, συνέχιζε να είναι οπαδός της Σοσιαλιστικής Αυτοδιαχείρισης αλλά και της προοπτικής μιας Βαλκανικής Συνομοσπονδίας.
Κύπελλο Πρωταθλητριών Ομάδων Ευρώπης 1957-58

Το κύπελλο πρωταθλητριών της περιόδου 1957-58 ήταν το τρίτο από την καθιέρωση του θεσμού. Το κατέκτησε για τρίτη συνεχόμενη φορά η Ρεάλ Μαδρίτης κερδίζοντας στον τελικό τη ΑΚ Μίλαν με σκορ 3-2 στην παράταση. Ο τελικός πραγματοποιήθηκε στις 28 Μαΐου, στο Στάδιο Χέιζελ των Βρυξελλών και τον παρακολούθησαν 69.000 θεατές. Η διοργάνωση του 1967-58 σημαδεύτηκε από την αεροπορική τραγωδία του Μονάχου στην οποία έχασαν την ζωή τους οκτώ ποδοσφαίριστές της Μάντσεστερ Γιουνάιτεντ. Το αεροπλάνο συνετρίβη λίγο μετά την απογείωση του από το αεροδρόμιο του Μονάχου και αιτία της συντριβής του ήταν η έντονη χιονόπτωση που επικρατούσε στην περιοχή. Η αποστολή της ομάδας επέστρεφε από το Βελιγράδι οπού είχε αποσπάσει ισόπαλο αποτέλεσμα 3-3 απέναντι στον Ερυθρό Αστέρα και σε συνδυασμό με την νίκη της με 2-1 στο Μάντσεστερ είχε εξασφαλίσει την πρόκριση της στα ημιτελικά.
Αναλυτικά τα αποτελέσματα της διοργάνωσης:
Μπίλιγχαμ

Μπίλιγχαμ είναι μια Κωμόπολη στο County Durham στη βορειοανατολική Αγγλία, με πληθυσμό 35765 κατοίκους (2006). Ιδρύθηκε από Σάξονες. Στη σύγχρονη ιστορία της στηρίζεται στη Χημική βιομηχανία και συγκεκριμένα στην εταιρεία Imperial Chemical Industries που παίζει σημαντικό ρόλο στην ανάπτυξη του Μπίλιγχαμ.

Μπίλιγχαμ Σινθόνια ΦΚ

Στο Μπίλιγχαμ υπάρχει μια ποδοσφαιρική ομάδα, η Μπίλιγχαμ Σινθόνια ΦΚ. Ιδρύθηκε το 1923. Έδρα της ομάδας είναι το The Glamal Engineering Stadium, χωρητικότητας 4200 θεατών. Συμμετέχει στη Νόρδερν Φούτμπολ Λιγκ.
Σβιατοσλάβ Γ΄ Ιγκόρεβιτς

Βιογραφία

Ήταν γιος τού Ιγκόρ πρίγκιπα τού Τσέρνιγοβ (ήρωα της Διήγησης της εκστρατείας τού Ιγκόρ) και της Ευφροσύνης (;), κόρης τού Γιαροσλάβ του νουνεχούς πρίγκιπα της Γαλικίας.
Βασίλειος Γκιώνης

Βίος

Ο Βασίλειος Γκιώνης γεννήθηκε στο χωριό Λάμποβο της επαρχίας Αργυροκάστρου (περιοχή Βορείου Ηπείρου), που βρίσκεται στη σημερινή Αλβανία. Αποφοίτησε από την ιερατική σχολή της νήσου των Ιωαννίνων το 1900.
Έλαβε μέρος στον Μακεδονικό Αγώνα. Μετά το τέλος των Βαλκανικών Πολέμων και την επιδίκαση της πατρίδας του στο νεοσύστατο αλβανικό κράτος προσέτρεξε και έλαβε μέρος στον αγώνα των Βορειοηπειρωρών για αυτοδιάθεση.
Ο Γκιώνης ως διάκος στην πόλη της Κορυτσάς, υπήρξε από τους ηγέτες του επαναστατικού κινήματος που ξέσπασε εκεί λίγες ημέρες μετά την εγκαθίδρυση της αλβανικής χωροφυλακής. Με το ξέσπασμα της εξέγερσης της Κορυτσάς τέθηκε επικεφαλής της περιοχής του Ιερού Ναού του Αγίου Γεωργίου (δηλαδή στον καθεδρικό ναό της πόλης). Και κατάφερε επιτυχώς να απωθήσει τα όποια εχθρικά τμήματα. 
Δύο ώρες μετά τη συμφωνία προσωρινής κατάπαυσης του πυρός ομάδα Αλβανών ελεύθερων σκοπευτών, σε παράβαση των όρων της συμφωνίας τον εκτέλεσε στο προαύλιο του Αγίου Γεωργίου. Το γεγονός προκάλεσε και την επανέναρξη των συμπλοκών στην Κορυτσά.

Υστεροφημία

Ο λόγιος και μετέπειτα βουλευτής Κορυτσάς (1915-1917), Κωνσταντίνος Σκενδέρης, επαίνεσε τη συμβολή και τη θυσία του διάκου Γεώργιου Γκιώνη στους εθνικούς αγώνες και την συνέκρινε με αυτή του Αθανάσιου Διάκου στην Επανάσταση του 1821.
Πτήση 2933 της LaMia Airlines

Αεροσκάφος

Το αεροσκάφος ήταν ένα Avro RJ85, με αριθμό ταξινόμησης CP-2933 και σειριακό αριθμό E.2348. Η πρώτη πτήση του πραγματοποιήθηκε στις 26 Μαρτίου 1999. Αφού είχε αποκτηθεί από άλλες εταιρείες, όπως η Mesaba Airlines και η CityJet, και έπειτα από μια περίοδο ακινησίας, μεταξύ του 2010 και του 2013, αγοράστηκε από την αεροπορική εταιρεία Βενεζουέλας-Βολιβίας LaMia Airlines. Την ημέρα του δυστυχήματος το CP-2933 ήταν το μόνο από τα τρία αεροσκάφη RJ85 της LaMia που ήταν σε λειτουργική ικανότητα, καθώς τα άλλα δύο βρίσκονταν σε κατάσταση επισκευής.
Δημήτρης Γκόγκος

Βιογραφία

Καταγόταν από τον Πόρο. Ο πατέρας  του Γιάννης Γκόγκος, ήταν  Ποριώτης, και η μητέρα του  Αγγελική από την Ύδρα. Γεννήθηκε στον Πειραιά, στο Χατζηκυριάκειο, το 1903. Φοίτησε στο δημοτικό  και όταν το   τελείωσε  συνέχισε και πήρε  το πτυχίο του, καθιερωμένου τότε, τετρατάξιου  Γυμνασίου. Μετά απέκτησε πτυχίο ηλεκτρολόγου. Ποτέ, όμως, δεν άσκησε  το επάγγελμά του.
Παρά  τις αντιρρήσεις του πατέρα του από  17  ετών επιδόθηκε στο μπουζούκι, με μεγάλη επιτυχία. Έπαιζε  επίσης  μαντολίνο, κιθάρα και  βιολί.
Την περίοδο της Κατοχής ο Μπαγιαντέρας εντάχθηκε στο ΕΑΜ. Τα δύσκολα εκείνα χρόνια έζησε μέσα στη φτώχεια, καθώς το πρωί πήγαινε στα συσσίτια για να εξασφαλίσει το γάλα των παιδιών του και τις νύχτες έπαιζε σε διάφορες ταβέρνες. Λόγω αβιταμίνωσης τυφλώθηκε το 1941 και μάλιστα πάνω στο πάλκο, την ώρα που τραγουδούσε. Τα τραγούδια του έγιναν  αμέσως γνωστά, και μερικές από τις επιτυχίες του είναι: «Ζούσα μοναχός χωρίς αγάπη», «Μέσα στης ζωής τα μονοπάτια»,  «Αποβραδίς ξεκίνησα», «Σαν μαγεμένο το μυαλό μου  φτερουγίζει»,  « Ξεκινάει μια ψαροπούλα»,  «Ξαβεργιώτισσα», «Πειραιωτοπούλα», «Παρηγοριά ζητούσα κάθε βράδυ», «Αλάνι με φωνάζουν» και ακόμη: «To μαναβάκι», «Για μια κουτσουκαριώτισσα»,  «Μάτια γλυκά και γαλανά»,   «Γυρνώ σαν νυχτερίδα»,   «Το τραγούδι της αγάπης», «Το αλανάκι», «Ελα να μπερμπαντέψεις», «Του Κυριάκου το γαϊδούρι»,  «H μικρή από το Πασαλιμάνι», « Η άνοιξις», « Με ξέχασες», « Το πέρασμα», « Η κοτούλα», « Μια τράτα  Κουλουριώτικη», «Κι αν χωρίσαμε δε φταίω»  και άλλα.
Εκτός από τα 100, περίπου, τραγούδια και τα 30  ανέκδοτα, έχει στο ενεργητικό του και μια μέθοδο για την εκμάθηση  του μπουζουκιού άνευ διδασκάλου.
Τα τελευταία χρόνια  ο Μπαγιαντέρας  τα έζησε απομονωμένος  στο σπίτι του στο Περιστέρι, στον Άγιο  Ιερόθεο, συντροφιά  με τη  σύζυγό του Δέσποινα.
Το 1971 κυκλοφορεί σε 45άρι ο "Καθρέφτης", ντουέτο με το Διονύση Σαββόπουλο, μαζί με τον "Πολιτευτή" του δεύτερου.
Στις αρχές Οκτωβρίου 1985  υπέστη εγκεφαλικό επεισόδιο και μπήκε στο νοσοκομείο. Έγινε καλά και βγήκε. Στις 24 Οκτωβρίου μπήκε πάλι στον "Ευαγγε­λισμό", μετά από ουρολοίμω­ξη και λοίμωξη του αναπνευστικού. Πέθανε στις 18 Νοεμβρίου του 1985.
Μάγκα (στρατός)

Η Μάγκα ήταν ομάδα ή μονάδα άτακτου στρατού κατά την επανάσταση του 1821.
Το όνομα φέρεται ως αλβανικής προέλευσης που σήμαινε ομάδα οπλοφόρων, απροσδιόριστου αριθμού. Επί τουρκοκρατίας η αλβανική μάγκα σήμαινε σώμα οπλοφόρων που δεν την αποτελούσαν μέλη της ίδιας οικογένειας, όπως αντίθετα ήταν η "φάρα". Με την ονομασία αυτή και τον χαρακτήρα η μάγκα ήταν διαδεδομένη σε όλη την επικράτεια της Οθωμανικής αυτοκρατορίας. Έτσι, κατ΄ απομίμηση αυτής, με την έκρηξη της Ελληνικής Επανάστασης και πριν τη σύσταση του τακτικού στρατού, τα άτακτα συγκροτημένα στρατιωτικά σώματα των Ελλήνων αρχηγών δημιούργησαν ιδιαίτερο στρατιωτικό οργανισμό με βάση τη μάγκα ως κατώτερη συγκρότηση των μονάδων τους που αργότερα ονομάσθηκαν «δεκανείες».

Δύο ή τρεις το πολύ «μάγκες» αποτελούσαν το μπουλούκι (Εικοσιπενταρχία). Ό αρχηγός της κάθε «μάγκας» ονομαζόταν «μαγκατζής» και ήταν υπαξιωματικός, ενώ ο αρχηγός του «Μπουλούκι» ονομαζόταν «Μπουλουκτσής» και θεωρούνταν Αξιωματικός. Πολλές τέτοιες μονάδες αποτελούσαν ανεξάρτητο άτακτο στρατό το «Καπετανάτο» με αρχηγό τον «Καπετάνο».
Σε κάθε Μάγκα υπήρχαν 1 ή 2 «ψυχογιοί» (παίδες στρατού) οι οποίοι ήσαν επιφορτισμένοι με τη σημερινή όπως λέγεται διοικητική μέριμνα δηλαδή τη τροφοδοσία των μαχητών, ακόμα και μέσα στη μάχη, με εφόδια και τροφή, το ζύμωμα του ψωμιού, και άλλων περιορισμένων καθηκόντων.
Με το οργανωτικό διάταγμα της 14 Μαρτίου 1833, με το οποίο ιδρύθηκαν τα δέκα τάγματα άτακτων ακροβολιστών, η μάγκα μετονομάστηκε σε λόχο και ορίστηκαν οι άνδρες σε αυτόν να είναι 50.
Φαδρίκε Αλφόνσος του Άρο

Βιογραφία

Ήταν ο τρίτος από τα (επιζήσαντα) νόθα τέκνα του Αλφόνσου ΙΑ΄ της Καστίλης και της ερωμένης του Ελεονόρας δε Γουθμάν, κόρης του Πέδρο Νούνιεθ δε Γουθμάν. 
Ήταν δίδυμος με τον Ερρίκο Β΄ της Καστίλης (ιδρυτή του κλάδου Τραστάμαρα). Όσο ζούσε ο πατέρας τους, είχαν ευεργεσίες και με την υποστήριξή του ο Φαδρίκε-Αλφόνσος έγινε 25ος μάγιστρος του πολεμικού μοναστικού Τάγματος του Αγ. Ιακώβου (Σαντιάγο), διαδεχόμενος τον θείο του Αλόνσο Μελένδεθ δε Γουθμάν. 
Μόλις ο Αλφόνσος ΙΑ΄ απεβίωσε, τον διαδέχθηκε ο γιος του Πέτρος της Καστίλης από τη νόμιμη σύζυγό του Μαρία, κόρη του Αλφόνσου Δ΄ της Πορτογαλίας. Ο Πέτρος Α΄ και η μητέρα του προσπάθησαν να εκτοπίσουν την Ελεονόρα και τους τέσσερις γιους της. Όταν εκτελέστηκε η Ελεονόρα το 1351, οι γιοί της εξεγέρθηκαν, αλλά στο τέλος επιτεύχθηκε συμφιλίωση. Ο Φαδρίκος-Αλφόνσος εστάλη στη Γαλλία για να συνοδεύσει τη Λευκή, κόρη του Πέτρου Α΄ δούκα του Μπουρμπόν, μέλλουσα σύζυγο του Πέτρου. 
Το 1354 διορίστηκε θεματοφύλακας (adelantado) του συνόρου με  την Πορτογαλία. Με τον αδελφό του Ερρίκο άρχισε να συνωμοτεί. Στην εξέγερση του Τολέδο ήρθε με 700 στρατιώτες. O Πέτρος τον καλόπιασε και τον κάλεσε στη Σεβίλη, τάχα για τη συμβουλή του. Εκεί ο Φαδρίκε-Αλφόνσος αντιλήφθηκε την πλεκτάνη εις βάρος του και έσπευσε να διαφύγει, αλλά οι στρατιώτες του Πέτρου τον είχαν απομονώσει από τους συνοδούς του και τον χτύπησαν θανάσιμα. Ο ιστορικός της εποχής Πέρο Λόπεθ δε Αγιάλα αναφέρει ότι ο Πέτρος τον έφερε ετοιμοθάνατο μπροστά του για να τον δει να πεθαίνει, ενώ άλλος αναφέρει ότι τον σκότωσε ο ίδιος ο Πέτρος. Αλλά ο Πέρο Λόπεθ ήταν υπάλληλος του Ερρίκου Β΄ και ο χαρακτηρισμός του Πέτρου ως αδίστακτου και ανηλεή φονέα είναι μάλλον μεροληπτικός. 
Τάφηκε στον καθεδρικό της Σεβίλης και το 1579 το λείψανό του μεταφέρθηκε στην κρύπτη του βασιλικού παρεκκλησίου.
Μάικλ Σανκς

Βιογραφία

Έλαβε το πτυχίο και το διδακτορικό του στο πανεπιστήμιο Κέιμπριτζ, και ήταν λέκτωρ στο πανεπιστήμιο Λαμπίτερ της Ουαλίας πριν μεταβεί στις ΗΠΑ το 1999μ προκειμένου να αναλάβει την έδρα των κλασικών σπουδών στο Πανεπιστήμιο Στάνφορντ. Δίδαξε επίσης Λατινικά, αρχαία Ελληνικά και κλασικές σπουδές στο Γυμνάσιο Γουίλτι Μπέι (Whiltey Bay High School) κατά την περίοδο 1983-88.
Ο Σανκς υπήρξε κεντρική μορφή για την ανάπτυξη της μεταδιαδικαστικής και ερμηνευτικής αρχαιολογίας στη δεκαετία του 1980. Ιδιαίτερα συνεργαζόμενος με τον Κρίστοφερ Τίλεϊ έγραψε δύο βιβλία που άσκησαν σημαντική επίδραση για την ανάπτυξη της αρχαιολογικής θεωρίας, τα Αναδόμηση της αρχαιολογίας και Κοινωνική Θεωρία και Αρχαιολογία (και τα δύο το 1987). Ως αποκλειστικός συγγραφέας έγραψε το Βιώνοντας το παρελθόν (1992), στο οποίο διερεύνησε τον χαρακτήρα της αρχαιολογικής σκέψης, αντλώντας παραδείγματα από τη Βρετανική και Ευρωπαϊκή αρχαιολογία. Στη δεκαετία 1990, έγραψε δύο επιπλέον μονογραφίες - Κλασική αρχαιολογία της Ελλάδας: Εμπειρίες της επιστήμης (1996) και  Τέχνη στην Αρχαϊκή Πόλη-Κράτος (1999) εντυπώνοντας όψεις της μεταδιαδικαστικής σκέψης στην κλασική αρχαιολογία. Ήταν συν-συγγραφέας του Θέατρο/Αρχαιολογία (2001) με τον Μάικ Πίρσον (Mike Pearson). Έγραψε ή συνεργάστηκε για τη συγγραφή πολλών επιστημονικών άρθρων, ανάμεσα στα οποία διακρίνεται μια σημαντική μελέτη για την 'τέχνη της αρχαιολογίας' το 1996, που εκδόθηκε στο American Antiquity (με τον  Ράνταλ ΜακΓκουάιρ).

Τρέχουσες ερευνητικές δραστηριότητες

Ο Σανκς είναι διευθυντής του Εργαστήριο Μεταμέσων (MetaMedia Lab) και συνδιευθυντής του Εργαστηρίου Ανθρωπιστικών Σπουδών του Στάνφορντ (Stanford Humanities Lab) στο πανεπιστήμιο Στάνφορντ. Το Metamedia Lab και το Stanford Humanities Lab, σχετίζονται με το αναδυόμενο πεδίο των Σπουδών στα Μέσα (Media studies) (με θεωρητικούς όπως ο Λεβ Μάνοβιτς και ο Μάρσαλ ΜακΛάχαν), ερευνητικά εγχειρήματα αφιερωμένα στην προώθηση της συνδημιουργίας, στο κτίσμο μεγάλων συνεργατικών δομών και τον πειραματισμό με νέες προσεγγίσεις στις αρχειοθετικές πρακτικές και τα οπτικά μέσα.
Κίνγκστον (ενορία)

Γεωγραφία

Το Κίνγκστον βρίσκεται νοτιοανατολικά της Τζαμάικα. Στα νότια βρέχεται από την Καραϊβική Θάλασσα. Συνορεύει στα μόνο με τον Άγιο Ανδρέα στα βόρεια, στα ανατολικά και στα δυτικά. Έχει έκταση 21,8 km². Είναι η μικρότερη ενορία της Τζαμάικα.

Δημογραφία

Το Κίνγκστον είχε πληθυσμό 96.052 κατοίκων (2001). Είναι σε πληθυσμό η πέμπτη μεγαλύτερη ενορία της Τζαμάικα, μετά το Αννόβερο, τον Άγιο Ιάκωβο, την Πόρτλαντ και τον Άγιο Θωμά.
Αντόνιο Αλμέιντα

Βιογραφικό

Γεννήθηκε το 1784 στην πορτογαλική πόλη Έλβας. Υπηρέτησε ως αξιωματικός στον πορτογαλικό στρατό και πολέμησε κατά του γαλλικού στρατού που στάλθηκε στην Ισπανία για να στηρίξει τη δυναστεία των Βουρβόνων. Μετά την έναρξη της Επανάστασης ήρθε στην Ελλάδα. Τον Αύγουστο του 1826, έχοντας το βαθμό του συνταγματάρχη του ιππικού, διακρίθηκε ως αρχηγός σώματος στην Τρίπολη και τον Μάρτιο του επόμενου χρόνου πολέμησε υπό τον Γεώργιο Καραϊσκάκη στην Αττική. Με την έλευση του Καποδίστρια στην Ελλάδα, ο ντ' Αλμέιντα έγινε επιθεωρητής του τακτικού ιππικού και του ανατέθηκε η αναδιοργάνωση του σώματος. Στις 22 Ιανουαρίου του 1830 διορίστηκε φρούραρχος Ναυπλίου. Μετά τη δολοφονία του Καποδίστρια συνέλαβε των έναν από τους δράστες, τον Γεώργιο Μαυρομιχάλη. Για την νομιμόφρονη στάση του ονομάστηκε επίτιμος πολίτης του Ναυπλίου από την Ε' Εθνοσυνέλευση και τον Μάρτιο του 1832 προβιβάστηκε σε στρατηγό.
Μετά την άφιξη όμως του Όθωνα στην Ελλάδα, η Αντιβασιλεία δεν του αναγνωρίσει το βαθμό του στρατηγού και τελικά στις 10 Μαΐου του 1833 το διόρισε φρούραρχο της Αίγινας. Προβιβάστηκε σε υποστράτηγο μετά την καταστολή της ανταρσίας του συνταγματάρχη Ν.Ζέρβα στο Μεσολόγγι όπου ο ντ' Αλμέιντα είχε διοριστεί στρατιωτικός διοικητής το 1836. Το 1839 τοποθετήθηκε στρατιωτικός διοικητής στο Ναύπλιο. Πέθανε το 1847 στην Μπατάλια στη Βενετία.
Ήταν παντρεμένος με τη Ζωή Μαυροκορδάτου, εγγονός του ήταν ο, με το ίδιο όνομα εξελληνισμένο, Αντώνιος Αλμέιδας έπεσε υπέρ πατρίδος στους Βαλκανικούς πολέμους.
Καπηλείο

Το καπηλείο ήταν υπαίθριος χώρος ή κατάστημα, όπου οι κάπηλοι (έμποροι) εμπορευόταν ψωμί, λάδι, κρασί, σιτάρι, ακόμη και δούλους. Αργότερα μετεξελίχθηκαν σε πανδοχεία για τους οδοιπόρους, χρεώνοντάς τους είτε με υψηλές τιμές, είτε πουλώντας τα εμπορεύματα με κάλπικο βάρος. Έτσι οι λέξεις καπηλείο και κάπηλος νοηματοδοτήθηκαν αρνητικά, οι δε χώροι αποφεύγονταν από τους ευυπόληπτους πολίτες, εκτός των φιλοσόφων που επισκέπτονταν τους χώρους για τις φιλοσοφικές τους αναζητήσεις.

Καπηλεία στην αρχαία Ρώμη

Χειρότερη φήμη είχαν τα καπηλεία στην αρχαία Ρώμη. Από παρατηρήσεις τοιχογραφιών της Πομπηίας συμπεραίνουμε, πως ήταν αληθινά καταγώγια χωρίς έπιπλα, όπου οι πελάτες έτρωγαν καθισμένοι και όχι σε ανάκλιντρα όπως συνηθιζόταν. Λειτουργούσαν και καπηλεία πολυτελείας, όπως το καπηλείο του Macula, όπου, λόγω της εκλεκτής τροφής και του καλού κρασιού, σύχναζαν μέλη της καλής Ρωμαϊκής κοινωνίας και λόγιοι όπως ο Κικέρων.
Λουδοβίκος Β΄ του Βρανδεμβούργου

Βιογραφία

Γεννήθηκε στη Ρώμη, όταν ο πατέρας του βρισκόταν εκεί για τη στέψη του, από όπου και το παρωνύμιό του ο Ρωμαίος. Ήταν ο τρίτος γιος του Λουδοβίκου Δ΄ δούκα της Βαυαρίας και βασιλιά της Γερμανίας. Μητέρα του ήταν η Μαργαρίτα του Οίκου Αβέν κόμισσα του Αινώ και της  Ολλανδίας, κόρη του Γουλιέλμου Α΄ κόμη του Αινώ και της Ολλανδίας. 
Το 1347 ο πατέρας του απεβίωσε και τον διαδέχθηκαν οι έξι γιοί του από κοινού στις κτήσεις του πατέρα τους. Οι τέσσερις γιοί που ήταν από τον δεύτερο γάμο, θα κληρονομούσαν και το Αινώ και την Ολλανδία της μητέρας τους. Ο Λουδοβίκος Β΄ αποσύρθηκε (1349) από τις μητρικές κτήσεις, μια και περίμενε να διαδεχθεί τον πεθερό του Καζιμίρ Γ΄ της Πολωνίας. Όταν αυτό δεν έγινε, ζήτησε από τα μικρότερα αδέλφια του Γουλιέλμο Α΄ και Αλβέρτο Α΄ το μερίδιό του, αλλά αυτοί τον αγνόησαν, έτσι στην έριδα της μητέρας του με αυτούς πήρε το μέρος της πρώτης.
Το 1351 έλαβε το μαργραβάτο του Βρανδεμβούργου από τον ετεροθαλή αδελφό του Λουδοβίκο Ε΄ δούκα της Βαυαρίας με αντάλλαγμα να μείνει ο Λουδοβίκος Ε΄ μόνος δούκας της Άνω Βαυαρίας. Εκεί ο ψευδο-Βάλντεμαρ διεκδίκησε το Βρανδεμβούργο και υποστηρίχθηκε σε αυτό από μερικές πόλεις και τον Κάρολο Δ΄ του Οίκου Λουξεμβούργου της Γερμανίας. Στο τέλος οι Βίττελσμπαχ συμφώνησαν με τον Κάρολο Δ΄: ο Λουδοβίκος Β΄ έπρεπε να εγκαταλείψει τις αξιώσεις του στα φέουδα του Μεκλεμβούργου και της Πομερανίας. 
Το 1356 η Χρυσή Βούλα αναβάθμισε τον μάργραβο του Βρανδεμβούργου σε εκλέκτορα. Δύο έτη μετά απαλλάχθηκε από το παπικό επιτίμιο. Το 1363 απεβίωσε ο γιος τού Λουδοβίκου Ε΄, ο Μάιναρντ άγαμος και τον διαδέχθηκε ο θείος του Στέφανος Β΄. Ο Λουδοβίκος Β΄ με τον μικρότερο αδελφό του Όθωνα Ε΄ διαφώνησαν με τον ετεροθαλή αδελφό τους Στέφανο Β΄ για την κληρονομία. Για να τον εκδικηθούν, δήλωσαν ότι μετά από αυτούς -που ήταν άτεκνοι- θα έδιναν το Βρανδεμβούργο στον Κάρολο Δ΄. 
Απεβίωσε το 1365 στο Βερολίνο 37 ετών, άτεκνος και τον διαδέχθηκε ο πιο μικρός αδελφός του Όθων Ε΄ στο Βρανδεμβούργο.
1858 Λομπατσέφσκι

Φυσικά χαρακτηριστικά

O φασματικός τύπος του Λομπατσέφσκι είναι L. Ο Λομπατσέφσκι περιστρέφεται γύρω από τον εαυτό του μία φορά κάθε 4 ως 7 ώρες περίπου (Ditteon et al. 2012).
Ναθαναήλ-Νικόλαος Δομενεγίνης

Πρώτα χρόνια και σπουδές

Γεννήθηκε στη Ζάκυνθο το 1865. Ήταν γιος του Ιωάννη Δομενεγίνη (1824-1899), δικηγόρου και βουλευτή της Ζακύνθου και πληρεξουσίου. Σπούδασε νομικά στο Πανεπιστήμιο των Αθηνών.

Πολεμική δράση και πολιτική σταδιοδρομία

Ανέπτυξε έντονη πολεμική δράση, λαμβάνοντας μέρος στον Πόλεμο του 1897 και στον Πρώτο Βαλκανικό Πόλεμο και διακρίθηκε στο Δρίσκο μαζί με τον Μαβίλη.  Το 1912 είχε τον βαθμό του Ταγματάρχη και πολέμησε με τους Γαριβαλδινούς.
Το 1905 διορίστηκε Νομάρχης Κέρκυρας και υπηρέτησε τον ίδιο χρόνο στη Λευκάδα ως την απόλυσή του, στις 15 Δεκεμβρίου 1905. Κατά τη διάρκεια της θητείας του ως νομάρχη στη Λευκάδα αντιμετώπισε την εξέγερση των χωρικών για την τιμή του κρασιού, τον Αύγουστο του 1905. Στη συνέχεια (1916) εκπροσώπησε την κυβέρνηση στα Ιωάννινα.

Λογοτέχνης

Ο Δομενεγίνης έγραψε ποιήματα, πεζά και επιμελήθηκε μεταφράσεις του Φώσκολου. Το 1898 με έναν ύμνο του για την Κρήτη απέσπασε βραβείο. Σονέτα που έγραψε ο Δομενεγίνης εκδόθηκαν με πρόλογο από τον Ξενόπουλο το 1920.
Απεβίωσε στις 20 Ιανουαρίου 1935 και κηδεύτηκε από τον ιερό ναό του Πρώτου Νεκροταφείου. Άφησε πίσω του μία αδερφή, τη Μαρή Δομενεγίνη, και ανίψια.
406 Έρνα

Φυσικά χαρακτηριστικά

Η διάμετρος της Έρνας υπολογίσθηκε σε 49,2 χιλιόμετρα (από δεδομένα του IRAS), ενώ η μάζα της εκτιμάται σε 125 τρισεκατομμύρια τόνους για μέση πυκνότητα 2 gr/cm³. O φασματικός τύπος της είναι P (λιθώδης-ανθρακούχος), ενώ το άλβεδό της είναι 0,052 (από δεδομένα του IRAS). Είναι άγνωστο αν και με ποια περίοδο περιστρέφεται η Έρνα γύρω από τον εαυτό της. Η μέση θερμοκρασία στην επιφάνειά της εκτιμάται σε 110 ως 105 περίπου βαθμούς Κελσίου κάτω από το μηδέν.
Γουλιέλμος του Τσβάιμπρυκεν

Βιογραφία

Ήταν ο δευτερότοκος γιος του Χριστιανού Δ΄ δούκα του Τσβάιμπρυκεν και της Μαρίας-Ιωάννας Καρνάσε. Ο γάμος ήταν μοργανατικός και ο Γουλιέλμος δεν είχε δικαίωμα στη διαδοχή.
Έγινε αξιωματικός της Γαλλίας και στρατηγός της Βαυαρίας.
Live At Budokan (άλμπουμ των Dream Theater)

CD 1

1. As I Am (Petrucci, Rudess, Myung, Portnoy) - 7:25

2. This Dying Soul (Petrucci, Rudess, Myung, Portnoy) - 11:44

3. Beyond This Life (Petrucci, LaBrie, Rudess, Myung, Portnoy) - 19:37

4. Hollow Years (Petrucci, Rudess, Myung, Portnoy) - 9:18

5. War Inside My Head (Petrucci, Rudess, Myung, Portnoy) - 2:22

6. The Test That Stumped Them All (Petrucci, Rudess, Myung, Portnoy) - 5:00

CD 2

1. Endless Sacrifice (Petrucci, Rudess, Myung, Portnoy) - 11:18

2. Instrumedley (Petrucci, LaBrie, Rudess, Myung, Portnoy) - 12:15

3. Trial of Tears (Petrucci, LaBrie, Rudess, Myung, Portnoy) - 13:49

4. New Millennium (Petrucci, LaBrie, Rudess, Myung, Portnoy) - 8:01

5. Keyboard Solo (Rudess) - 3:58

6. Only a Matter of Time (Petrucci, LaBrie, Rudess, Myung, Portnoy) - 7:21

CD 3

1. Goodnight Kiss (Petrucci, Rudess, Myung, Portnoy) - 6:16

2. Solitary Shell (Petrucci, Rudess, Myung, Portnoy) - 5:58

3. Stream of Consciousness (Petrucci, Rudess, Myung, Portnoy) - 10:54

4. Disappear (Petrucci, LaBrie, Rudess, Myung, Portnoy) - 5:56

5. Pull Me Under (Petrucci, LaBrie, Moore, Myung, Portnoy) - 8:38

6. In the Name of God (Petrucci, Sherinian, Myung, Portnoy) - 15:49

DVD 1

1. As I Am – 8:34

2. This Dying Soul – 12:12

3. Beyond This Life – 19:34

4. Hollow Years – 9:19

5. War Inside My Head – 2:30

6. The Test That Stumped Them All – 4:53

7. Endless Sacrifice – 11:20

8. Instrumedley – 12:09

9. Trial of Tears – 13:58

10. New Millennium – 7:59

11. Keyboard solo – 3:59

12. Only a Matter of Time – 7:25

13. Goodnight Kiss – 6:14

14. Solitary Shell – 5:51

15. Stream of Consciousness – 10:55

16. Disappear – 5:55

17. Pull Me Under – 9:00

18. In the Name of God – 17:36

19. Credits – 3:11

DVD 2

1. Riding The Train Of Thought": Japanese Tour Documentary – 29:46

2. John Petrucci "Guitar World" – 6:27

3. Jordan Rudess "Keyboard World" – 6:43

4. Mike Portnoy Drum Solo – 12:08

5. The Dream Theater Chronicles": 2004 Tour Opening Video – 5:43

6. Instrumedley" Multiangle Bonus – 12:03

Blu-Ray

Ο δίσκος Blu-Ray περιλαμβάνει ότι και τα δύο DVD.